

 Република Србија

МИНИСТАРСТВО ЗА ЉУДСКА И МАЊИНСКА

 ПРАВА И ДРУШТВЕНИ ДИЈАЛОГ

 Дана: 10. 05. 2021. године

 Булевар Михајла Пупина 2

 Б е о г р а д

Учесници тематског друштвеног дијалога "Циљеви одрживог развоја - Србија 2030", у организацији Министарства за људска и мањинска права и друштвени дијалог одржаног дана 10. маја 2021. године, утврђују следећа

**ОБАВЕЗУЈУЋА ПОСТУПАЊА**

Убрзати процес формирања отворене међусекторске Радне групе за израду плана Стратегије одрживог развоја Србије до 2030;

Предузети све потребне кораке у циљу формалног пријављивања Уједињеним нацијама за добровољни национални извештај о напретку у спровођењу циљева одрживог развоја, који ће бити представљен 2022 на конференцији УН;

Организовати тематске друштвене дијалоге који ће обухватити све релевантне актере, по стубовима дефинисаним у Агенди 2030: економија, друштво и заштита животне средине;

Јединице локалне самоуправе у Републици Србији у складу са својим надлежностима, треба да предузму мере на прикупљању података из својих средина у циљу дефинисања приоритетних циљева развоја;

Низом друштвених дијалога заједно дефинисати сопствене, српске приоритете, тематске и календарске кораке којима се Агенда 2030 успешно остварује.

|  |
| --- |
| МИНИСТАРСТВО ЗА ЉУДСКА И МАЊИНСКА ПРАВА И ДРУШТВЕНИ ДИЈАЛОГ |